Verstekeling moontlik in Johannesburg by vliegtuig ingekruip | Maroela Media
Die manlike verstekeling wat verlede Sondag uit ŉ Kenya Airways-vliegtuig getuimel het kort voordat dit op die Heathrow-lughawe in Londen geland het, het moontlik in Suid-Afrika by dié vliegtuig ingekruip.
The Sun berig die man het moontlik gedurende ’n vorige vlug vanaf Suid-Afrika na Kenia in Johannesburg by die vliegtuig se onderstel ingekruip en geskuil.
Dié vlug van vier ure en sowat 4 800 km ver het Sondag in die vroeë ure uit die Goudstad vertrek waarna die vliegtuig omstreeks 07:00 plaaslike tyd in Nairobi geland het.
Dié vliegtuig het ŉ paar uur later na Londen, sowat 6 400 km verder, vertrek.
Volgens The Mirror beteken dit dat die man moontlik 15 ure in die vliegtuig se onderstel weggekruip het voordat hy in Engeland uit die vliegtuig getuimel het.
Maroela Media het vroeër berig die liggaam het onderweg na Heathrow-lughawe in ŉ tuin in Lambeth in die suide van Londen te lande gekom. Volgens die polisie het die persoon waarskynlik in die vliegtuig se onderstel geskuil.
Volgens Charles Owino van die Keniaanse polisie was daar glo vantevore gevalle van verstekelinge wat op vlugte tussen Suid-Afrika en Kenia weggekruip het.
Ek vertou en hoop dat ons en ons kinders nooit aan hierdie HOOPLOSE EN DESPIRATE pogings om weg te kom, blootgestel sal word nie. Ons dink ook aan hulle wat met bootjies uit die oorlog-getysterde lande in die Midde Ooste vlug om ‘n nuwe lewe elders te probeer vind . SKRIKWEKKEND!!
Hoe is dit moontlik dat enige iemand deur al die sekuriteitstelsels op ñ lughawe op so manier op ñ vliegtuig kan klim nie! Iemand moet hom mos dan help.
Die probleem begin by oorbevolking! Om te ontsnap van die onmenslike, abnormale toestande, sal mense die ondenkbare doen. Met al die kennis wat die mensdom nou het, gaan dit nou die slegste wat dit nog ooit gegaan het met die meerderheid mense! Arm, honger , werklose mense is desperaat!
It is raining men. Nooit gedink die liedjie sal werklikheid word nie, en toe val die reën ook nog in ‘n tuin.
Wat ‘n verskriklike vlug! Ysig koud met min suurstof.